Offentliggørelse af en meddelelse om godkendelse af en standardændring af produktspecifikationen for en betegnelse inden for vinsektoren i henhold til artikel 17, stk. 2 og 3, i Kommissionens delegerede forordning (EU) 2019/33

(2021/C 168/06)

Denne meddelelse offentliggøres i overensstemmelse med artikel 17, stk. 5, i Kommissionens delegerede forordning (EU) 2019/33 (1)

MEDDELELSE OM EN STANDARDÆNDRING AF ENHEDSDOKUMENTET

»RIOJA«

PDO-ES-A0117-AM08

Meddelelsesdato: 15. januar 2021

BESKRIVELSE AF OG BEGRUNDELSE FOR DEN GODKENDTE ÆNDRING

1. Definition af de mindre geografiske enheder (punkt 4 i produktspecifikationen og punkt 1.6 i enhedsdokumentet)

Denne ændring er af berettiget af følgende krav i artikel 55 i forordning (EU) 2019/33: »Hvis der henvises til navnet på en geografisk enhed, der er mindre end det område, der ligger til grund for den oprindelsesbetegnelsen eller den geografiske betegnelse, skal den pågældende geografiske enhed være nøje defineret af ansøgeren i produktspecifikationen og enhedsdokumentet.« Disse henvisninger udgør de relevante henvisninger i forbindelse med anerkendelse af enheder i ministerielle bekendtgørelser offentliggjort i Spaniens statstidende.

2. Tilføjelse af henvisning til de særlige mærkningsregler (punkt 8 b.9 i produktspecifikationen og punkt 1.9 i enhedsdokumentet)

I henhold til artikel 94, stk. 2, i forordning (EU) nr. 1308/2013 skal produktspecifikationen indeholde »gældende krav, der er fastlagt ..., når medlemsstaterne har foreskrevet det, af en organisation, der forvalter den beskyttede oprindelsesbetegnelse eller geografiske betegnelse under hensyntagen til, at sådanne krav skal være objektive, ikkediskriminerende og forenelige med EU-retten generelt«.

I henhold til artikel 5, stk. 1, litra k), i forordning (EU) 2019/34, skal enhedsdokumentet omfatte de særlige regler for emballering og mærkning.

ENHEDSDOKUMENT

1. Produktets betegnelse

Rioja

2. Type geografisk betegnelse

BOB – beskyttet oprindelsesbetegnelse

3. Kategorier af vinavlsprodukter

1. Vin

5. Mousserende kvalitetsvin

4. Beskrivelse af vinen/vinene

Hvidvine og rosévine (tørre og halvtørre)

Hvidvine: strågul med limegrønne nuancer, ren og skinnende. Aroma af grønne frugter, blomster og grøntsager, der er typiske for sorten. Moderat syreindhold med en frisk fornemmelse.

Rosévine: jordbærfarvet med et skær af hindbær (laks for Crianza-vin), lys og ren. Aroma af røde frugter og blomstertoner. Balance mellem syreindhold og frugt i munden med en frisk fornemmelse.

I begge tilfælde blandes aromaerne i modningsprocessen med andre af egetræ (vanilje, ristet og røget), og syreindholdet integreres med de ristede toner.

*Alkoholindholdet varierer alt efter underområderne og lagringen.

*Større flygtighed i vin over et år.

*SO2: højst 180 mg/l, hvis sukker < 5 g/l.

*For så vidt angår eventuelle grænser, der ikke er angivet, finder den gældende lovgivning anvendelse.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) 10,5 Minimalt totalt syreindhold 3,5 gram pr. liter udtrykt i vinsyre Maksimalt indhold af flygtig syre (i meq/l) 13,3 Maksimalt totalt svovldioxidindhold (i mg/l) 240

Hvidvine og rosévine (halvsøde og søde)

Hvidvine: strågul med limegrønne nuancer, ren og skinnende. Aroma af grønne frugter, blomster og grøntsager, der er typiske for sorten. Moderat syreindhold, en frisk og sød fornemmelse i munden afhængigt af typen.

Rosévine: jordbærfarvet med et skær af hindbær (laks for Crianza-vin), lys og ren. Aroma af røde frugter og blomstertoner. En balance mellem syreindhold/frugt, en frisk og sød fornemmelse i munden afhængigt af typen.

I begge tilfælde blandes aromaerne i modningsprocessen med andre af egetræ (vanilje, ristet og røget), og syreindholdet integreres med de ristede toner.

*Alkoholindholdet varierer alt efter underområderne og lagringen.

*Større flygtighed i vin over et år.

*SO2: højst 180 mg/l, hvis sukker < 5 g/l.

*For så vidt angår eventuelle grænser, der ikke er angivet, finder den gældende lovgivning anvendelse.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) 10,5 Minimalt totalt syreindhold 3,5 gram pr. liter udtrykt i vinsyre Maksimalt indhold af flygtig syre (i meq/l) 25 Maksimalt totalt svovldioxidindhold (i mg/l) 240

Rødvine (tørre og halvtørre)

Unge vine er lilla med violette toner. »Crianza«-vine er rødbrune og kirsebærrøde. »Reserva«-vine er kirsebærrøde med antydninger af rubinrød. »Gran Reserva«-vine er rubinrøde med rødbrune toner. Næse: intens frugt, sorts- og blomstertoner, med aroma af ristet egetræ for »Crianza«-vine. »Reserva«- og »Gran Reserva«-vine er mere komplekse med en krydret aroma. Smag: aromatisk med balanceret indhold af syre/alkohol/tanniner. Lagring giver øget blødhed og forlænger smagen.

*Grænseværdierne for alkoholindhold varierer, alt efter områderne og lagringen.

*Flygtighed: tør vin på over et år, højst 1 g/l op til 10 % vol. og 0,06 g/l for hver alkoholgrad over 10 % vol.

*SO2: højst 140 mg/l, hvis sukker < 5 g/l.

*For så vidt angår eventuelle grænser, der ikke er angivet, finder den gældende lovgivning anvendelse.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) 11,5 Minimalt totalt syreindhold 3,5 gram pr. liter udtrykt i vinsyre Maksimalt indhold af flygtig syre (i meq/l) 13,3 Maksimalt totalt svovldioxidindhold (i mg/l) 180

Mousserende kvalitetsvine (hvide eller røde)

Vin med kontinuerlig udledning af kuldioxid, som har en visuel form, som består af »fine bobler«, når den serveres.

Mousserende kvalitetsvin vil ligesom en cuvée efter den første gæring være klar og uden fritsvævende partikler, og der er forskellige nuancer af gul eller rosa farve.

Aromaen skal have positive egenskaber med hensyn til friskhed og frugt med den kompleksitet, der er forbundet med at hvile på bundfaldet under den anden gæring. Dette ses tydeligst i »Reserva«- og »Gran Añada«-vin. Den skal være fri for fejl, navnlig fejl som følge af oxidation eller reduktion.

*For så vidt angår eventuelle grænser, der ikke er angivet, finder den gældende lovgivning anvendelse.

*Totalt maksimumsalkoholindhold: 13 % vol.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) 11 Minimalt totalt syreindhold 5,5 gram pr. liter udtrykt i vinsyre Maksimalt indhold af flygtig syre (i meq/l) 10,83 Maksimalt totalt svovldioxidindhold (i mg/l) 140

5. Vinfremstillingsmetoder

a. Væsentlige ønologiske fremgangsmåder

Dyrkningsmetode:

Vinmarker anses for at begynde at producere i deres fjerde vækstcyklus (eller før, hvis de godkendes).

Beplantningstæthed: mindst 2 850 og højst 10 000 vinstokke/ha.

Beskærings-/træningssystemer: gobeletbeskæring og varianter deraf, dobbeltsidig, guyotbeskæring, enkel eller ensidig beskæring, quarantebeskæring (kun Chardonnay, Sauvignon Blanc, Verdejo, hvid Maturana, hvid Tempranillo og Turruntés).

Maksimal last: 12 knopper/vinstok; 16 for de nævnte hvide sorter og 14 for Grenache. Mulige undtagelser.

Vanding: tilladt. Mellem den 15. august og høsten må kunstvanding kun ske ved hjælp af lokale systemer, og anmeldelsen skal indgives skriftligt 24 timer i forvejen. Sprinklervanding tilladt, såfremt der gives tilladelse hertil. Andre metoder er forbudte.

For mousserende kvalitetsvin skal druerne høstes manuelt (mekanisk høst er forbudt).

Væsentlig ønologisk fremgangsmåde

Andel af druesorter efter vinsort:

RØD: mindst 95 % røde druer, hvis druerne afstilkes, eller 85 %, hvis de er hele.

HVID: 100 % hvide druer.

ROSÉ: mindst 25 % røde druer.

MOUSSERENDE KVALITETSVIN (HVIDVIN OG ROSÉ): med hvide og/eller røde druer. Rosévine skal indeholde mindst 25 % røde druer.

Den valgfri blanding af druer skal ske efter levering.

Druernes karakteristika: sunde og med et minimumsindhold af alkohol på: 11 % vol. for rødvine, 10,5 % vol. for hvidvine og 9,5 % vol. for mousserende kvalitetsvine.

Maksimalt forarbejdningsudbytte:

— 70 liter/100 kg høst for vine. Dette kan variere i særlige tilfælde inden for visse grænser.

— 62 liter/100 kg høst for mousserende kvalitetsvine. Dette kan variere i særlige tilfælde inden for visse grænser.

— 65 l/100 kg høst for vin med betegnelsen »viñedo singular« (enkeltmarksvin). Ingen afvigelse tilladt.

Restriktioner ved fremstillingen af vinene

Forbud:

— Anvendelse af dele af most eller vin fremstillet ved utilstrækkeligt tryk i beskyttet vin.

— Kontinuerlige skruepresser, knusemaskiner med centrifugalvirkning, forvarmning af druer eller opvarmning af most eller vin, når presseresterne fra druerne er til stede for at fremtvinge ekstraktion af farvestoffer.

— Anvendelse af stykker af egetræ i produktion, modning og opbevaring

— Blanding af forskellige vintyper med henblik på at opnå vin, der adskiller sig fra den blandede vin.

Særlige betingelser for vinproduktion:

— Fadfermentering: kun for hvidvin og rosévin, som skal være på fad i mindst en måned.

— Kulstofudblødning: den maksimale procentdel af hvide druer, der er tilladt ved fremstilling af rødvin, er 5 % for afstilkede druer og 15 % for hele druer.

— Mousserende kvalitetsvin: den traditionelle metode. Mindst 15 på hinanden følgende måneder mellem tirage og degorgering i samme flaske. Hele produktionsprocessen, herunder mærkning, på samme vinbrug. Ved sekundær gæring må det faktiske alkoholindhold ikke overstige 1,5 % vol. Ekspeditionslikøren må ikke forhøje det faktiske alkoholindhold mere end 0,5 % vol. Efter degorgering må vinen overføres uden filtrering til glasflasker med en kapacitet på mindre end 0,75 liter eller mindst 3 liter. Forsuring og affarvning er forbudt.

b. Maksimale udbytter

Rødvinssorter

6 500 kg druer pr. hektar

Rødvinssorter

45,5 hl pr. hektar

Hvidvinssorter

9 000 kg druer pr. hektar

Hvidvinssorter

63 hl pr. hektar

Røde druer bestemt til »viñedo singular« (enkeltmarksvin)

5 000 kg druer pr. hektar

Røde druer bestemt til »viñedo singular« (enkeltmarksvin)

32,5 hl pr. hektar

Hvide druer bestemt til »viñedo singular« (enkeltmarksvin)

6 922 kg druer pr. hektar

Hvide druer bestemt til »viñedo singular« (enkeltmarksvin)

44,99 hl pr. hektar

6. Afgrænset geografisk område

RIOJA ALTA

Den selvstyrende region La Rioja

Ábalos

Alesanco

Alesón

Anguciana

Arenzana de Abajo

Arenzana de Arriba

Azofra

Badarán

Bañares

Baños de Río Tobía

Baños de Rioja

Berceo

Bezares

Bobadilla

Briñas

Briones

Camprovín

Canillas

Cañas

Cárdenas

Casalarreina

Castañares de Rioja

Cellórigo

Cenicero

Cidamón

Cihuri

Cirueña

Cordovín

Cuzcurrita de Río Tirón

Daroca de Rioja

Entrena

Estollo

Foncea

Fonzaleche

Fuenmayor

Galbárruli

Gimileo

Haro

Hervías

Herramélluri

Hormilla

Hormilleja

Hornos de Moncalvillo

Huércanos

Lardero

Leiva

Logroño

Manjarrés

Matute

Medrano

Nájera

Navarrete

Ochánduri

Ollauri

Rodezno

Sajazarra

San Asensio

San Millán de Yécora

San Torcuato

San Vicente de la Sonsierra

Santa Coloma

Sojuela

Sorzano

Sotés

Tirgo

Tormantos

Torrecilla sobre Alesanco

Torremontalbo

Treviana

Tricio

Uruñuela

Ventosa

Villalba de Rioja

Villar de Torre

Villarejo

Zarratón

Provinsen Burgos (Miranda de Ebro): El Ternero (enklave)

RIOJA ORIENTAL

Den selvstyrende region La Rioja

Agoncillo

Aguilar del Río Alhama

Albelda

Alberite

Alcanadre

Aldeanueva de Ebro

Alfaro

Arnedillo

Arnedo

Arrúbal

Ausejo

Autol

Bergasa

Bergasilla

Calahorra

Cervera del Río Alhama

Clavijo

Corera

Cornago

El Redal

El Villar de Arnedo

Galilea

Grávalos

Herce

Igea

Lagunilla de Jubera

Leza del Río Leza

Molinos de Ocón

Murillo de Río Leza

Muro de Aguas

Nalda

Ocón (La Villa)

Pradejón

Préjano

Quel

Ribafrecha

Rincón de Soto

Santa Engracia de Jubera (nordlige område)

Santa Eulalia Bajera

Tudelilla

Villamediana de Iregua

Villarroya

Den selvstyrende region Navarre

Andosilla

Aras

Azagra

Bargota

Mendavia

San Adrián

Sartaguda

Viana

RIOJA ALAVESA

Provinsen Álava

Baños de Ebro

Barriobusto

Cripán

Elciego

Elvillar de Álava

Labastida

Labraza

Laguardia

Lanciego

Lapuebla de La barca

Leza

Moreda de Álava

Navaridas

Oyón

Salinillas de Buradón

Samaniego

Villabuena de Álava

Yécora

Vinbrug i kommunen Lososa på Ebros højre bred, som blev opført i rådets register over vinbrug den 29. april 1991, er fortsat registreret, så længe de findes.

Eventuelle ændringer i grænserne for de kommuner, som indgår i produktionsområdet, betyder ikke, at registrerede vinbrug fjernes fra registret over vinbrug.

Produktionsområdet omfatter mindre geografiske enheder, der hedder »viñedos singulares« (enkeltmarker). De er mindre end en kommune og kan bestå af én enkelt matrikel eller forskellige matrikler. Vinstokkene skal være mindst 35 år gamle.

De anerkendte enkeltmarker er afgrænset i bilaget til bekendtgørelse APA/816/2019 af 28. juni 2019 (Spaniens statstidende nr. 181 af 30. juli 2019) (https://www.boe.es/boe/dias/2019/07/30/pdfs/BOE-A-2019-11186.pdf) og i bilaget til bekendtgørelse APA/780/2020 af 3. august 2020 (Spaniens statstidende nr. 214 af 8. august 2020) (https://www.boe.es/boe/dias/2020/08/08/pdfs/BOE-A-2020-9446.pdf).

7. Primære druesorter

ALARIJE - MALVASÍA RIOJANA

ALBILLO MAYOR - TURRUNTÉS

CHARDONNAY

HVID GRENACHE

RØD GRENACHE

GRACIANO

MACABEO - VIURA

HVID MATURANA

RØD MATURANA

MAZUELA

SAUVIGNON BLANC

TEMPRANILLO

HVID TEMPRANILLO

VERDEJO

8. Tilknytning til det geografiske område

VIN

Vin, der er fremstillet af druer fra Rioja Alta, er kendetegnet ved den særlige påvirkning af klimaet ved Atlanterhavet. Dette giver vinen et moderat alkoholindhold og et højt syreindhold. Derfor er vinen egnet til lagring på fad. Området har færre timers dagslys i løbet af vækstcyklussen end området længere mod syd, der er omfattet af betegnelsen. Det har også mere nedbør, hvilket har direkte indflydelse på syreindholdet. Disse faktorer øger sammen med den beskyttelse, der ydes af Sierra de Cantabria, vinens kendetegn, enten i sig selv eller blandet med vin fra andre områder. Med hensyn til området Rioja Alavesa betyder konvergensen mellem klimaet i Atlanterhavet og Middelhavsområdet, at vinen har et noget højere alkoholindhold end den tidligere nævnte vin. Den har også et lavere syreindhold og er mere alsidig, da den er egnet til at blive forbrugt med det samme og til lagring. Beskyttelsen fra Sierra de Cantabria mod nord er endnu mere væsentlig. Timerne med dagslys svarer til dagtimerne i Rioja Alta, men nedbøren er noget mindre. Alsidigheden er ideel til fremstilling af blandet vin. Endelig er der for vinene fra det sydligste område, Rioja Oriental, mindre nedbør og et særligt middelhavsklima, der generelt er kendetegnet ved mere sol. Vinen har et højere alkoholindhold og mere aroma og er ideel til blanding med henblik på fremstilling af vin til lagring. Samtidig resulterer klimaforholdene i vin, der også kan anvendes til mere umiddelbart forbrug.

Af jordbundsanalyser fremgår tre hovedtyper. For det første findes der de ler- og kalkholdige jorder i den nordligste del af området, der er dækket af betegnelsen. De udgør den primære kilde til vindyrkning og er beliggende mellem Rioja Alavesa og Rioja Alta. I sidstnævnte område og i Rioja Oriental er der da også tale om alluvialjord og jernholdig lerjord, som giver vin med mindre fylde end tidligere nævnt.

Økonomisk set tegner vin sig for 20 % af regionens BNP. Den gamle praksis med vindyrkning og vinens afgørende betydning i regionen er ensbetydende med afhængighed af vinens bæredygtighed. Der drages derfor fuld fordel af de beskrevne naturlige betingelser. Der er især tale om specialiteten med at lagre vin, som har resulteret i en af de højeste koncentrationer af egetræsfade i verden.

MOUSSERENDE KVALITETSVIN

Selv om betegnelsen primært er kendt for produktionen af ikkemousserende vin, har visse vinbrug ikke desto mindre fremstillet mousserende kvalitetsvin ved hjælp af den traditionelle metode siden midten af det 19. århundrede, hvorved de har indsamlet både knowhow og erfaring.

Friskhed og syreindhold er to centrale elementer i fremstillingen af mousserende kvalitetsvin. Betegnelsen ligger inden for et område med køligere temperaturer ifølge Winklerskalaen. Dette bidrager til korte vækstcyklusser, der fører til en korrekt fenolisk modenhed uden at nå et højt alkoholindhold: træk, der giver det ideelle udgangspunkt for fremstillingen af denne vin.

9. Andre vigtige betingelser (aftapning, mærkning og andre krav)

Retlig ramme:

National lovgivning

Type yderligere betingelse:

Aftapning i det afgrænsede geografiske område.

Beskrivelse af betingelsen:

Vin, der er omfattet af den kvalificerede oprindelsesbetegnelse »Rioja«, må kun aftappes på registrerede vinlagre, som er godkendt af styrelsesrådet. Ellers må vinen ikke anvende betegnelsen.

Dette krav er fastsat som svar på, at kvaliteten af den vin, der til sidst tilbydes forbrugeren, er højere, når vinen er blevet transporteret og aftappet uden for produktionsområdet, end når disse operationer udføres i området. Formålet med kravet er at beskytte Rioja-vinens fine omdømme ved at styrke kontrollen med vinens særlige kendetegn og kvalitet. Det beskytter den kvalificerede oprindelsesbetegnelse, som alle de berørte producenter nyder godt af. Afgørelsen blev bekræftet ved en dom afsagt af Den Europæiske Unions Domstol den 16. maj 2000.

Retlig ramme:

National lovgivning

Type yderligere betingelse:

Supplerende bestemmelser vedrørende mærkning

Beskrivelse af betingelsen:

Betegnelsen »RIOJA« skal have en fremtrædende plads, og følgende elementer bør placeres lige under betegnelsen: »Denominación de Origen Calificada« (beskyttet oprindelsesbetegnelse)

og kontrolorganets stempel, varemærket og navnet eller firmanavn på en registreret vinproducent eller et handelsnavn.

Der må ikke henvises til udtrykkene »fad« eller »træ« i forbindelse med markedsføring, reklame og mærkning af vin, før modningsprocessen er afsluttet.

Det er tilladt at anvende navnet på et område eller en kommune, når druen kommer derfra, og når den er produceret, modnet (i det omfang det er relevant) og tappet på flaske der. Dog må højst 15 % af de druer, der anvendes til fremstilling af vinen, stamme fra registrerede vinbrug beliggende i kommuner, der grænser op til det område eller den kommune, hvor producenten er hjemmehørende, og det skal dokumenteres, at de ovennævnte 15 % af druerne er tilgængelige på et eksklusivt grundlag i mindst 10 på hinanden følgende år.

For så vidt angår mousserende kvalitetsvine, skal udtrykket »Método Tradicional« (traditionel metode) anføres umiddelbart under det udtryk, der henviser til sukkerindholdet, og med en skriftstørrelse, der ikke må overstige den, der anvendes for betegnelsen »Rioja«.

På etiketten med de obligatoriske oplysninger må skriftstørrelsen på udtrykket »Método Tradicional« (traditionel metode) ikke være mindre end 0,3 cm.

Udtrykket »viñedo singular« [enkeltmarksvin] skal fremgå umiddelbart under den betegnelse, der er registreret som varemærke, med en skriftstørrelse, en tykkelse og en farve, der ikke er større end den, der anvendes for betegnelsen »Rioja«.

Retlig ramme:

National lovgivning

Type yderligere betingelse:

Supplerende bestemmelser vedrørende mærkning

Beskrivelse af betingelsen:

Uden at det berører ovenstående, skal mindstekravene vedrørende mærkning, som er fastsat i henhold til artikel 17, litra h), nr. 4, i lov nr. 6/2015 af 12. maj 2015 om beskyttede oprindelsesbetegnelser og beskyttede geografiske betegnelser på niveauet over Spaniens selvstyrende regioner, overholdes.

Link til produktspecifikationen

https://www.mapa.gob.es/es/alimentacion/temas/calidad-diferenciada/pliegodecondicionesdocarioja5denoviembrede2020_tcm30-552276.pdf

(1) EFT L 9 af 11.1.2019, s. 2.